กรุงศรีชวนซื้อ‘กองทุน-ประกัน’โค้งสุดท้าย
“กรุงศรี” ส่งแคมเปญชวนซื้อ LTF-RMF รับ 3 ต่อ มูลค่าสูงสุด 1 หมื่นบาท ซื้อประกันชีวิตรับกองทุนทอง
29 ต.ค. 2565

“กรุงศรี” ส่งแคมเปญชวนซื้อ LTF-RMF รับ 3 ต่อ มูลค่าสูงสุด 1 หมื่นบาท ซื้อประกันชีวิตรับกองทุนทอง
นายกฤษณ์ จันทโณทก ผู้ช่วยกรรมการผู้จัดการใหญ่ สายงานธุรกิจเงินฝากและการลงทุนและประกันภัยธนพัทธ์ ธนาคารกรุงศรีอยุธยา (BAY) เปิดเผยว่า กรุงศรีออกแคมเปญพิเศษ Krungsri Tax Saving สำหรับช่วงโค้งสุดท้ายของการซื้อกองทุนและกรมธรรม์ประกันชีวิต โดยมีโปรโมชัน 3 ต่อสำหรับลูกค้าที่ลงทุนกองทุนรวมหุ้นระยะยาว (LTF) และกองทุนรวมเพื่อการเลี้ยงชีพ (RMF)
สำหรับต่อที่ 1 จะได้รับหน่วยลงทุนกรุงศรีตราสารเงิน (KFCASH) มูลค่า 100 บาท เมื่อเปิดบัญชีใหม่ และลงทุนตั้งแต่ 1 หมื่นบาทขึ้นไประหว่างวันที่ 16 พ.ย.–30 ธ.ค. 2554 ต่อที่ 2 รับ KFCASH มูลค่าสูงสุด 1 หมื่นบาท กับโครงการ Total Annual Reward สำหรับยอดสะสม LTF-RMF ระหว่างวันที่ 4 ม.ค.–30 ธ.ค. 2554 ต่อที่ 3 ชำระผ่านบัตรเครดิตเครือกรุงศรีที่ร่วมรายการได้รับคะแนนสะสม 4 เท่า สำหรับการลงทุนทุก 100 บาท
ส่วนลูกค้าที่ซื้อประกันชีวิตอยุธยา อลิอันซ์ ซี.พี. ประกันชีวิต หรือไทยประกันชีวิต ผ่านธนาคารและชำระเบี้ยประกัน รับของกำนัลสูงสุด 4.5 หมื่นบาท
นอกจากนี้ มีโปรโมชันพิเศษสำหรับผู้ที่มียอดลงทุนสะสมใน LTF-RMF ระหว่างวันที่ 4 ม.ค.-15 พ.ย. หรือเปิดบัญชีใหม่และมียอดลงทุนสะสมระหว่างวันที่ 16 พ.ย.-30 ธ.ค. 2554 ตั้งแต่ 5 หมื่นบาทขึ้นไป และซื้อกรมธรรม์ประกันชีวิตเพิ่ม โดยชำระค่าเบี้ยรายปีตั้งแต่ 3 หมื่นบาทขึ้นไป จะได้รับหน่วยลงทุนกรุงศรีโกลด์ (KF-GOLD) มูลค่า 300 บาท
หากเปิดบัญชีใหม่และมียอดลงทุน LTF-RMF ตั้งแต่ 1 แสนบาทขึ้นไป พร้อมเปิดบัญชีเงินฝากออมทรัพย์พิเศษ Step Savings ตั้งแต่ 1 แสนบาทขึ้นไป รับ KF-GOLD มูลค่า 300 บาท